**Ұлты орыс балаларының арасында**

**қазақ тілі білгірлерінің «Тіл - парасат» қалалық байқауының**

**ЕРЕЖЕСІ**

«Балқаш қаласының мәдениет, тілдерді дамыту, дене шынықтыру және спорт бөлімі» ММ, «Балқаш қаласының тілдер орталығы» КММ ұйымдастыруымен **2022 жылғы 04 қарашада** ұлты орыс балаларының арасында қазақ тілі білгірлерінің **«Тіл - парасат»** қалалық байқауын өткізеді.

Мақсаты:

- жастар арасында мемлекеттік тілді және көптілділікті насихаттау;

- қазақстандықтардың лингвистикалық капиталын дамыту;

- жастардың тілдерді үйренудегі шығармашылық қабілеттерін қалыптастыру;

- сөйлеу мәдениеті деңгейін арттыру және толеранттылыққа тәрбиелеу;

- қазақстандық рухани бірлікті қуаттап, отансүйгіштік сезімді арттыру.

Байқау шарттары:

- байқауға 16 – 18 жас аралығындағы ұлты орыс жастары қатысады;

- оқу орындарында, арнайы орта білім беретін мекемелерде «қазақ филологиясы» мамандығы бойынша оқитын жастар, жалпы орта және арнайы орта білім беретін мекемелерде қазақ тілінде оқитын орыс жастары мен дарынды балаларға арналған арнайы оқу орындарында оқитындар, алдыңғы байқаулардың жеңімпаздары қатыстырылмайды.

***І тапсырма*** – жазылым

қазақ тілінде шығарма жазу – 20 минут;

қазақ тілінен лексика-грамматикалық тест: 20 сұрақ – 20 минут

***ІІ тапсырма*** – тыңдалым – 20 минут.

мәтін 2 рет тыңдалады, мәтін бойынша берілген 20 тест сұрақтарына жауап беру.

***ІІІ тапсырма*** – айтылым – 20 минут.

берілген тақырыптар бойынша өз ойын жеткізу (билеттік жүйе)

Байқау жүлдегерлері диплом, алғыс хат және арнайы сыйлықтармен марапатталады.

Байқауға қатысушы туралы ақпарат және жеке куәліктің көшірмесімен қоса көрсетілген нысанға сәйкес мәлімет **2022 жылғы 02 қарашаға дейін** «Балқаш қаласының тілдер орталығы» КММ (Қараменде би к-сі, 10 үй) қабылданады; Анықтама телефоны.: 46930; e-mail: tilder\_ortalygy@mail.ru

**Өтетін күні мен уақыты:** 04 қараша 2022ж., сағат 15:00

Өтетін жері қосымша хабарланады.

|  |  |  |  |  |  |  |
| --- | --- | --- | --- | --- | --- | --- |
| № | Аты-жөні(толық) | Туған жылы, айы, күні | Ұлты | Оқу орнының атауы | Лауазымы немесе факультеті мамандығы, курсы, сыныбы | Үміткердің және жетекшісінің байланыс телефондары |